ये फैसला ऑस्ट्रेलियाई टेलीविज़न पर दिखाए गए उस वीडियो को प्रसारित करने के बाद लिया गया है जिसमें भेड़ो को बर्बर तरीके से गड्ढे में गिराते हुए दिखाया गया था.ऑस्ट्रेलिया की सरकार ने इस मामले में जांच भी शुरु कर दी है.ये मामला पिछले साल सितंबर महीने की है जब ऑस्ट्रेलिया ने 21 हज़ार भेड़ो को बहरीन भेजा गया था लेकिन प्रशासन ने इन पशुओं को संक्रमित बताकर इनके प्रवेश पर पाबंदी लगा दी थी.इस घटना के बाद इन जानवरों को पाकिस्तान भेज दिया गया था.लेकिन पाकिस्तान ने भी यही बात दोहराई साथ ही ये भी कहा कि इन भेड़ो को एंथ्रैक्स है.लेकिन कई पशुओं के डॉक्टरों के इन भेड़ो को सेहतमंद और फिट बताए जाने के बावजूद प्रशासन की तरफ से इन भेड़ो की हत्या करने के आदेश दिए गए.इस वीडियों में इन जानवरों को बर्बरतापूर्वक गड्ढे में गिराते हुए दिखाया गया, जहां कई भेड़ जिंदा भी दिखाई दे रही थीं.ऑस्ट्रेलिया की सरकार ने इन आरोपों से इनकार किया है कि ये भेड़ अस्वस्थ थीं और इस मामले में जांच शुरु कर दी है.ऑस्ट्रेलिया के नेश्नल फार्मर फेडेरेशन का कहना है कि भेड़ो से जिस तरह का बर्ताव किया गया वो देखकर फेडेरेशन दुखी और हैरान हैं और अब इस घटना के बाद से पाकिस्तान और बहरीन में पशुओं के निर्यात स्थगित करने का फैसला लिया गया है.लेकिन पशुओं के कल्याण के लिए काम करने वाले समूह का कहना है कि पशुओं को बाहर भेजने पर स्थायीतौर पर प्रतिबंध लगा दिया जाना चाहिए.